טל שלו

טל שלו היא עיתונאית ישראלית ברשת CNN. שימשה ככתבת והפרשנית הפוליטית באתר וואלה וככתבת מדינית בערוץ i24NEWS הבינלאומי.

ביוגרפיה
נולדה וגדלה בירושלים. אביה, חמי שלו, הוא עיתונאי ותיק. אמה, כרמל שלו, היא משפטנית, מומחית לאתיקה, זכויות אדם וזכויות זקנים. למדה בתיכון בויאר בירושלים. את שירותה הצבאי עשתה כמדריכת שריון בביסל"ש במחנה סיירים.

בעלת תואר ראשון במדע המדינה ופילוסופיה מאוניברסיטת תל אביב.

את הקריירה התקשורתית שלה החלה במאי 2006, כעורכת בדסק החדשות והעמוד הראשון של עיתון הארץ. בהמשך שימשה בנוסף כרכזת הכתבים של העיתון.

בדצמבר 2009 עזבה את עיתון "הארץ", ועברה לערוך את התוכנית "עושים צהריים" של יעל דן בגלי צה"ל. לאחר כחצי שנה פרשה מהתפקיד.

באוקטובר 2010 הצטרפה לאתר וואלה, ושם מונתה לסגנית ראש מערכת החדשות, במקומה של דוריה למפל, שעברה לערוך את עמוד הבית החדש של האתר. לאחר כשנה, באוגוסט 2011, מונתה לתפקיד הכתבת המדינית של האתר. בינואר 2013, כשבוע לאחר הבחירות לכנסת, התפטרה מאתר "וואלה".

במאי 2013 הצטרפה לצוות מערכת החדשות של הערוץ הבין-לאומי "i24NEWS", שהקים המיליארדר הישראלי–צרפתי פטריק דרהי. שם שימשה ככתבת המדינית באנגלית. נוסף על כך כתבה טורים קבועים ל"מגזין ליברל".

באפריל 2016 חזרה שלו לאתר "וואלה", והחלה לשמש ככתבת והפרשנית הפוליטית של האתר.

בשנת 2018 נבחרה לרשימת 40 הצעירים המבטיחים מתחת לגיל 40, בתחום המדיה הפרסום והדיגיטל, של אתר אייס.

בנובמבר 2019 פרסם רביב דרוקר בחדשות 13 חומרי חקירה מתיק 4000, ובהם שיחה בין מנכ"ל "וואלה" אילן ישועה לאיריס אלוביץ, אשתו של שאול אלוביץ בעל השליטה, שבה אמרה: .

בעבר כתבה מאמרים ל.

שלו מנחה כנסים ופאנלים פוליטיים ומשמשת מגישה-מחליפה מעת לעת בתוכנית "פרלמנט צהריים" בערוץ הכנסת. היא משמשת עמיתה ב"מכון גשר למנהיגות" ומרצה על ענייני פוליטיקה וממשל, בפני קבוצות דוברות אנגלית המבקרות בארץ.

בספטמבר 2025 הודיעה רשת CNN על מינויה של שלו לכתבת בכירה.

פרסומים בולטים
במרץ 2017 פרסמה שארי הרו היה מעורב, בהיותו ראש הסגל במשרד ראש הממשלה, בפיתוח היחסים בין ישראל לפרגוואי, שכלל פתיחה מחודשת של השגרירות באסונסיון, בניגוד לעמדת משרד החוץ.
באוגוסט 2018 חשפה שברקע המאמצים ל"הסדרה" ברצועת עזה, נפגש שר הביטחון אביגדור ליברמן עם שר החוץ הקטרי מוחמד בן עבד א-רחמן א-ת'אני, בקפריסין.
בפברואר 2019 חשפה שאנשי לשכתה של מירי רגב היו מעורבים בפרסום הטענות של נאוה רון ג'ייקובס על שבני גנץ הטריד אותה מינית בנערותם, בכפר הירוק.
באוגוסט 2019 פרסמה שנתניהו התבטא בשיחות סגורות שהוא רואה בראש המוסד יוסי כהן ובשגריר ישראל בוושינגטון רון דרמר מי שראויים להחליפו בתפקיד.
בשנת 2020 חשפה שמינוי פולי ברונשטיין למנכ"לית קרן היסוד בוטל בעקבות זעם בלשכת רה"מ, על שעמדה בראש תנועת דרכנו ו-V15, המזוהות עם השמאל. מאוחר יותר פרסמה שנתניהו פועל להדחת יו"ר קרן היסוד סם גרונדוורג, אך בעקבות לחץ התורמים הוארכה כהונתו בחצי שנה נוספת.

קישורים חיצוניים


  פרויקט The First Ladies, טל שלו i24NEWS, באתר יוטיוב
  הפודקאסט: "שיחת השבוע" עם טל שלו, באתר וואלה
כל הכתבות של טל שלו, באתר וואלה
 הטורים של טל שלו, באתר מגזין ליברל
 הטורים של טל שלו, באתר 
  שיחה עם השר משה כחלון, שיחה עם השר ישראל כץ, שיחה עם השר משה כחלון, שיחה עם ראש עיריית הרצליה משה פדלון, שיחה עם ראשי המפלגות, טל שלו בכנסי הרצליה, באתר יוטיוב
  סיקור הליכודיאדה, סיקור ביקור נתניהו בהודו, סערת הבחירות, טל שלו בתוכניות תיק תקשורת, באתר יוטיוב
  פרלמנט 7 באפריל 2019, פרלמנט 14 באפריל 2019, פרלמנט 21 באפריל 2019, פרלמנט 28 באפריל 2019, פרלמנט 5 במאי 2019, פרלמנט 12 במאי 2019, פרלמנט 19 במאי 2019, פרלמנט 26 במאי 2019, פרלמנט 11 בנובמבר 2019, פרלמנט 10 במאי 2020, פרלמנט 9 באוגוסט 2020, פרלמנט 11 באוגוסט 2020, פרלמנט 22 בפברואר 2021, תוכניות "פרלמנט צהריים" בהגשת טל שלו, באתר יוטיוב
 Israel all set for a Modi hug, מאמר של טל שלו, באתר , 4 ביולי 2017

  תדרוך וידאו לבחירות בישראל עם טל שלו • צפו:, באתר , 28 בפברואר 2019


  חשיפה משפחתית: טל שלו וחמי שלו, באתר גלי צה"ל, 28 בינואר 2021


הערות שוליים

קטגוריה:עיתונאיות כותבות עברית
קטגוריה:סגל וואלה!
קטגוריה:סגל הארץ
קטגוריה:בוגרות תיכון בויאר
קטגוריה:בוגרי תיכון בויאר
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:תל אביב-יפו: אישים